procesaur/Wiki.mk huggingface dataset:
Ренегати од МРО

Ренегатите од МРО се членови на Македонската револуционерна организација кои се одметнале од нејзините редови и преминале на страната на непријателите на македонското револуционерно ослободително движење. Такви примери се војводата Коте Христов преминал на страната на Елиномакедонскиот комитет и предводел андартска чета , Глигор Соколов преминал на страната на Српскиот комитет на четничката акција, а Дончо Тодоров преминал во османлиска служба.
Исламска меѓународна бригада

Исламската меѓународна бригада е меѓународна единица на исламските муџахедини која била основана во 1998 година. Единицата броела од 1000 до 3000 милитанти. поголемиот број од нив биле по потекло од Дагестан, Чеченија, Арабија и Турција.
Главни водачи на бригадата биле Ибн ал-Катаб и Шамил Басаев. Зеле учество во Дагестанската инвазија, и во голем број на терористички напади.
Ораховички вруток

е вруток а воедно и лева притока на реката Босна во Зеничката котлина со должина од 8 километри. Ова е планински вруток со голем пад во безброј потоци. Познат е по многуте воденици.
Главен инспектор на Четничкиот институт

Главен инспектор на Четничкиот институт, ''главен инспектор'' или ''врховен инспектор'' на четите била титула на Гоце Делчев, основачот на Четничкиот институт и истовремено творецот на првите организациско-агитациони чети и и воспитувачот на првите војводи . Делчев имал најголем авторитет, од сите револуционерни дејци, сред воените сили на Македонската револуционерна организација. Во негова надлежнност било поставувањето или сменувањето на војводите, секретарите или четниците. Делчев како главен инспектор имал право да го разгледува поведението на војводите или чениците, и да одлучи по нивното дело ако се утврди вина.
Сите чети на Македонската револуционерна организација биле должни да ги извршуваат неговите наредби, односно упатства. Делчев преземал поголеми обиколки низ Македонија во текот на кој постојани ги насочувал, зацврстувал и разгранувал четите, а воедно и Четничкиот институт.
По смрта на Гоце Делчев, не постоела личност која имала толку голем авторитет сред војводите и четниците, како срцето на револуционерна Македонија, за да може да го наметене своето влијание меѓу нив, отука должноста главен инспектор на четите замрела бидејќи немало кој да го наследи Делчев.
Младе (река)

Младе е река во Херцеговина, во јужниот дел на Босна и Херцеговина. Реката Млада на својот ток го прави водопадот Кочуша кај селото Велјаци. По излегувањето од рамнината на речната матица налетува на препреки - цврсти варовнички стени - со висина од 10-12 метри со ширина од 30 метри. Овој водопад нема поголеми осцилации во количината на водата во текот на годината како Кравица. Во близината на водопадот има млинови и печатници, од кои некои и денес работат.
Десау (административен округ)

Десау бил еден од трите административни региони на Саксонија-Анхалт, Германија, и се наоѓа источно во покраината.
1 Историја
Основан во 1990 од делови на административниот округ Хале, административниот округ Десау бил распуштен на 1 јануари 2004. Неговите функции биле преземени од ''Landesverwaltungsamt'', кое има три канцеларии во поранешните седишта на окружните влади.
2 Административни единици
Окрузи ''Kreise''
Слободни градови ''Kreisfreie Städte''#Анхалт-Цербст
#Бернбург
#Битерфелд
#Кетен
#Витенберг
#Десау
3 Поврзано
*Округ Хале
Хале (административен округ)

Хале бил еден од трите административни окрузи на Саксонија-Анхалт, Германија, и се наоѓал на југот на покраината.
1 Историја
Бил основан во 1952, како дел од Источна Германија. Бил распуштен на 1 јануари 2004 година. Неговите функции биле преземени од ''Landesverwaltungsamt'', кое има три канцеларии во поранешните седишта на окружните влади.
2 Административни единици
Окрузи ''Kreise''
Слободни градови ''Kreisfreie Städte''#Бургенланд
#Мансфелдер Ланд
#Мерзебург-Кверфурт
#Залкрајс
#Зангерхаузен
#Вајсенфелс
#Хале
3 Поврзано
*Округ Хале
Олшамар

Олшамар (швед. ''Olshammar'') е селце во општината Аскерсунд (округ Еребру), Шведска. Населението брои 314 жители.
Селото е познато како родно место на поетот Вернер фон Хејденстам (1859-1940), добитник на Нобеловата награда за литература во 1916.
Плива (река)

Плива е лева притока на реката Врбас во западниот дел на Босна и Херцеговина, долга 33 км, со површина на слив од 768 км<sup>2</sup>. Настанува од два силни врутоци во подножјето на планините Смилјевац - Јастребњак на 483 m надморска височина, а устието на Плива се наоѓа во Јајце, каде што гради бучен 22 метри висок водопад.
1 Поврзано
* Пливско езеро
Блумингтон (Ајдахо)

Блумингтон (|Bloomington) е град во округот Бер Лејк во сојузната држава Ајдахо, САД. Блумингтон според пописот од 2010 година броел 206 жители и опфаќа површина од 2,47 км<sup>2</sup>. Се наоѓа на 1,823 метри надморска височина. Поштенскиот број на Блумингтон е 83223, а повикувачкиот број 208.
Саректјоко

Саректјоко (швед. ''Sarektjåkkå'') е планина во Лапонија, Шведска. Со 2.089 метри надморска височина, ова е највисоката планина во Лапонија и втора по висина во Шведска. Планината се наоѓа недалеку од источната граница на националниот парк Сарек, околу 23 километри југозападно од Суорва.
Саректјоко е мошне непристапна планина бидејќи до неа не водат патишта, па затоа само за да се дојде до неа треба барем еден ден планинарење. До врвот се стигнува и без качување, но патот е изложен на временските услови.
Руслан и Људмила

Руслан и Људмила (pуски: ''Руслан и Людмила'') е првото позначајно дело на рускиот книжевник Александар Пушкин. Делото е засновано на бајките кои Пушкин ги слушал од баба си. Делото било објавено во 1820 година. Тоа е напишано во форма на епска бајка и зборува за киднапирањето на Људмила, ќерката на Владимир Велики, и храбриот витез кој се обидува да ја спаси од злокобниот волшебник.
1 Создавање на делото
Создавањето на ова дело, Пушкин го започнал во 1817 година, кога уште бил ученик во Церската гимназија. Пред да биде објавено, Пушкин бил прогонет на југот од Русија поради своите политички ставови, кои ги искажал во другите дела, како во „Ода на слободата“.
2 Адаптации
Во периодот помеѓу 1837 и 1842 година, рускиот композитор Михаил Глинка, на основа на делото на Пушкин, ја создал истоимената опера. Во 1915 година, под влијание на ова дело, бил снимен нем филм. Во 1972 година, во Советскиот Сојуз бил снимен и втор филм, во кои главните улоги ги толкуваат Валериј Козинец и Наталија Пертова.
Штапелбург

Штапелбург (|Stapelburg) — село и поранешна општина во округот Харц, во Саксонија-Анхалт, Германија. Од 1 јануари 2010 година е дел од општината Нордхарц. Се наоѓа на северното подножје на планинскиот масив Харц, околу четири километри северно од градот Илзенбург. Малата река Екер на запад, притока на Окер, ја создава границата со градот Бад Харцбург во Долна Саксонија.
Чеченска Република Ичкерија

Чеченска Република Ичкерија (чеченски: ''Нохчийн Пачхьалкх Нохчийчоь'', руски: ''Чеченская Республика Ичкерия'') — име за централниот дел од Чеченија.
Републиката била прогласена кон крајот на 1991 година од страна на Џохар Дудаев. Во времето кога бил признаена независноста, рускиот претседател Борис Елцин одбил да ја признае чеченската независност, како и сите останати земји во светот. Државата од тогаш била де факто независна, до Првата чеченска војна во 1994 кога земјата била окупирана од страна на руските војски до 1996 година, а Дудаев бил убиен. По повлекувањето на руските сили до почетокот на Втората чеченска војна, Чеченија и понатаму уживала техничка независност, сè до нападот на чеченските сили под раководство на Шамил Басајев во соседната руска република Дагестан. Во нападот, Русија одговорила со воена сила и ја започнала Втората чеченска војна. Чеченскиот претседател Аслан Масхадов и неговите сепаратисти побегнале по планините, каде се кријат до денес.
Поранешниот претседател на Грузија, кој бил соборен со воен удар во 1991 година и учествувал во граѓанската војна, ја признал независноста на Ичкерија во 1993 година. Дипломатските односи биле воспоставени од делумно признаениот исламски емирар на Авганистан на владата на Талибанците на 16 јануари 2000 година. Ова признавање било поништено по падот на Талибанците во 2001 година. Сепак и покрај признавањето, Масхадов го отфрлил нивното признавање и изјавил дека за оваа работа Талибанците биле нелегитимни. Ичкерија исто така добила отворена поддршка од страна на балтичките земји, група на украински националисти и Полска. Естонија еднаш гласела за признавање, но чинот никогаш не бил проследен бидејќи следувал притисокот од Русија и про-руските елементи во рамките на ЕУ.
Меѓународна статистичка класификација на болестите и сродните здравствени проблеми

Меѓународната статистичка класификација на болестите и сродните здравствени проблеми (најчесто позната под кратенката МКБ; | International Statistical Classification of Diseases and Related Health Problems (ICD)) е медицинска класификација која овозможува кодови за класификација на болести и голем број на знаци, симптоми, ненормални наоди, поплаки, социјални околности и надворешни причини за повреда или болест. Под овој систем, секоја здравствена состојба може да се смести во посебна категорија и да ѝ се даде код со должина до шест симболи. Овие категории во себе можат да содржат послични болести.
Меѓународната класификација на болестите е издадена од Светската здравствена организација (СЗО) и се користи ширум светот за статистики поврзани со морталитетот и морбидитетот и за поддршка во процесот на донесување на одлуки во медицината. Овој систем е дизајниран за да постои меѓународна сродност во собирањето, обработувањето, класифицирањето и презентирањето на овие статистики. МКБ е главната класификација на семејството на меѓународни класификации на СЗО (|WHO Family of International Classifications (WHO-FIC)).
МКБ е подлежна на периодична ревизија и моментално е во нејзиното десетто издание. Според ова, таа е позната како МКБ-10, а е развиена во 1992 за да се следат морталитетните статистики. МКБ-11 е планирана за 2015 и ќе биде ревизирана користејќи ги начелата на Пајажина 2.0. СЗО издава годишни мали обновувања и тригодишни поголеми обновувања. МКБ е дел од семејство на водичи кои можат да се меѓусебно надополнуваат. Овде е вклучена Меѓународната класификација на функционирање, инвалидитет и здравје (МКФ) која се фокусира на функционирањето (инвалидитетот) поврзанo со здравствени состојби, гледано од медицинска и социјална перспектива.
1 Поврзано
* МКБ-10
1.1 Македонски
*
1.2 Англиски
* - СЗО
Проект Рунеберг

Проект Рунеберг (швед. ''Projekt Runeberg'') е иницијатива по примерот на Проект Гутенберг за слободен пристап на дигитализирани книги од значење за културата и историјата на нордиските земји. Проектот почнал со архивирање на нордиска литература во in декември 1992, но денес има и отсликани факсимили на стари дела како „Нордиска семејна книга“ (''Nordisk familjebok''), партитури и дела од нордиски автори на латински јазик. Основач на проектот Ларс Аронсон, а негов вдомувач е Lysator.
1 Име
Проектот го носи името на националниот поет на Финска, Јохан Лудвиг Рунеберг. Воедно е кованка од зборовите ''rune'' (руна) и ''berg'' (планина), што би се превело како „Планина од букви“. Името е одбрано и да биде слично на она на постариот проект „Гутенберг“.
2 Поврзано
* Отворена содржина
* Проект Гутенберг
* Старонордиски јазик
Калбе (Милде)

Калбе (|Kalbe) — град во округот Алтмарк Залцведел, во Саксонија-Анхалт, Германија. Се наоѓа приближно 15 километри северно од Гарделеген, на реката Милде. За да се избегне конфузија со Калбе (Зале), тој е наречен ''Калбе на Милде''.
Руска петорка

Големата петорка, руската петорка бил назив за група на руски композитори од 19. век. Групата, чиј предводник бил Милиј Балакирев, оформена е во Санкт Петербург под силно влијание на Михаил Глинка.
Целта на оваа група композитори била да се компонира музика со корени од рускиот фолклор, наместо да се потпираат на европската музичка традиција. Романтизмот силно влијаел во руската култура и национална свест, а негови најважни претставници во музиката впрочем беа овие петорка, во која освен Балакирев членови беа и:
* Александар Бородин (1833-1887)
Роден е во Петроград, учел клавир, флејта и виолончело. Бил доктор по медицински науки, хемиска струка. Во 1862 се приклучува на кругот на Балакирев. Значајни се две негови симфонии, една недовршена опера ,, Кенз Игор ,, два гудачки квартети, клавирски квинтети.. Важи за втемелувач на руската симфонија.
* Николај Римски-Корсаков (1844-1908)
Композитор на оперски приказни, главен претставник на тој вид музика во Русија. Диригент, теоретичар кој е роден во Тихвин во аристократско семејство. Во 1861 се среќава со Балакирев и таа средба ќе има пресудно значење во неговата определба за музика. Напишал 15 опери. Симфонии: Шехерезада и Шпанско Капричо.
* Модест Мусоргски
Најзначаен меѓу руската петорка. сотел на позиција на уметничкиот реализам. Роден е во 1839 во Карев. Бил подучуван музика од мајка му. Вокален композитор, чии инструментални дела имаат програмски карактер. Позната композиција му е клавирската ,, Слики од изложбата ,, која е повеќе позната во оркестрација на Морис Равел, исто така ,, Ноќи на голото брдо ,, која ќе има влијание врз Дебиси.
* Цезар Кјуи (1835-1918)
Има најмало значење во руската петорка. И покрај тоа што напишал голем број дела, неговото творештво е неповратно минато. Оставил дванаесет опери и соло песни.
Членовите на петорката билe музички образовани и се спротивставувале на групата "Академичари".
Руска Школа:
Во 1859 година во Петроград се основа руското музичко друштво, а следната година исто така и во Москва. Главна цел на ова друштво била организирање на концертна дејност која не зависела само од аристократските кругови. Најголема улога во работата на ова друштво имал Антон Рубинштајн. Најбрзо, под негово раководство се отвора петроградскиот конзерваториум во 1862. Четири години подоцна се отвора во Москва. Браќата Антон и Артур Рубинштајн ,се залагаат за создавање на руската музичка школа врз темели, единствено на изучување на западно европската музика. Од друга страна се појавуваат пет композитори, кои сметаат дека руската музика се развива користејќки ги сите музички руски наследства врз претходно потврдени и изучени музички законитости од западно европското музичко наследство.
Гарделеген

Гарделеген (|Gardelegen) — град во Саксонија-Анхалт, Германија. Се наоѓа на десниот брег на Милде, 20 километри западно од Штендал, на главната железничка линија Берлин-Хановер.
1 Меѓународни односи
Гарделеген е збратимен со:
* Валтроп, Северна Рајна-Вестфалија, Германија
* Гифхорн, Долна Саксонија, Германија
* Дарлово, Полска
* Дамфрис, Обединето Кралство
Готланд (општина)

Готланд (швед. ''Gotlands kommun'') is a општина која го покрива целиот остров Готланд во Шведска. Административен центар е градот Висби.
1 Населени места
Во општината има 16 населени места.
Податоците за населението се од 31 декември 2005. Административниот центар е означен со задебелени букви.
Бр., Место, Население
1, Висби, 22.236
2, Хемсе, 1.836
3, Слите, 1.598
4, Клинтехамн, 1.407
5, Вибле, 1.135
6, Румаклостер, 905
7, Форесунд, 862
8, Лербру, 521
9, Бургсвик, 347
10, Стонга, 342
11, Хавдхем, 318
12, Вестерхејде, 302
13, Тингстеде, 278
14, Вешинде, 275
15, Рума, 253
16, Нер, 209
2 Поврзано
* Готи
* Готланд (округ)
* Историја на Готланд
Турк Телеком Арена

Турк Телеком Арена е фудбалски стадион во Истанбул. Сопственик на стадионот и тим којшто игра на него е Галатасарај. Стадионот има сместивост од 52.652
1 Историја
Изградбата на стадионот започнала во 2007, и траела до 2011, кога стадионот бил и официјално отворен.
Вернер фон Хејденстам

Карл Густав Вернер фон Хејденстам (швед. ''Carl Gustaf Verner von Heidenstam''; 6 јули 1859 &ndash; 20 мај 1940) — истакнат шведски поет и романописец, добитник на Нобеловата награда за литература во 1916 г. и член на Шведската акдемија. Делата му се одликвуаат со родољубивост и страст за татковината, народот и неговите обичаи и карактер.
Роден е во Олшамар, Еребру во благородничко семејство. Почнал да студира историја на уметноста во Уметнчката акдемија во Стокхолм, но набргу ги напуштил студиите за да патува по Европа, Африка и Азија. Стихозбирката „Патешествие и талкање“ (1888) — инспирирана од доживувањата на Исток и претставува пресвртница во неговиот стил. Со неа Хејденстам го напушта натурализмот кој тогаш преовладувал во шведската книжевност.
Хејденстамовата љубов кон убавото е јасно изразена во алегоричниот роман „Ханс Алиенус“ (1892). Во стихозбирката „Песни“ (1895) и историскиот роман „Карловците“ (2 тома, 1897–1898), Хејденстам ја искажува неговата страст кон татковината и сето она што е шведско. Двотомното дело „Лозата на Фолкунзите“ (1905–07) — епопеја заснована на историјата на овој шведски клан од средниот век.
Неговата стихозбирка „Нови песни“ (1915) обработува филозофски тематики, особено воздигнувањето на човекот од самотија на повисок степен на човештво.
Починал во неговиот дом Евралид близу Мутала во 1940.
1 Дела
*„Од Кол ди Тенда до Блоксбег (''Från Col di Tenda till Blocksberg '', 1888)
*„Патешествие и талкање“ (''Vallfart och vandringsår'', 1888)
*„Ренесанса“ (''Renässans'', 1889)
*„Ендимион“ (''Endymion'', 1889) - роман
*„Ханс Алениус“ (''Hans Alienus'', 1892)
*„Песни“ (''Dykter'', 1895)
*„Карловците“ (''Karolinerna 1897–98) - роман
*„Свети Ѓорѓија и змејот“ (''Sankt Göran och draken'', 1900)
*„Поклонението на Света Бригита“ (''Heliga Birgittas pilgrimsfärd, 1901)
*„Народот“ (''Ett folk'', 1902)
*„Шумски шепот“ (''Skogen susar'', 1904)
*„Лозата на Фолкунзите“ (''Folkungaträdet'', 2 тома, 1905–1907)
*„Швеѓаните и нивните поглавари“ (''Svenskarna och deras hövdingar'', 1910) - предавања на историска тема
*„Нови песни“ (''Nya Dikter'', 1915).
1.1 Македонски изданија
* „Избрани стихови“, Вернер фон Хејденстам; препев од шведски јазик Ивица Челиковиќ. - Битола : Микена, 2009, ISBN 978-9989-55-255-7
2 Поврзано
*Шведска книжевност
Ракитница (река)

Ракитница е река во Босна и Херцеговина, притока на реката Прача.
Извира на висина од 800 м надморска височина кај Степни Дол (недалеку од Вареш). Ја пресекува Рогатичката котлина и попат во неа се влеваат нејзините притоки Берег, Радава и Грачаница, а во самиот град Рогатица има две притоки Топлик и Сутјеска а понатаму и реката Лукавица.
Делот од реката кој тече ниц Рогатица е уреден и регулиран. Во центарот на Рогатица, на Ракитица се наоѓа бањата Закула. Во месноста Саставци (480 м) се влева во реката Прача. Ракитница е долга околу 25 километри.
Претседателски избори во Русија (1991)

Претседателските избори во Руската Федерација се одржиле на 12 јуни 1991 година. Тоа биле првите претседателски избори во историјата на земјата. Борис Елцин бил избран за претседател на руската СФСР. Александар Руцкој станал заменик-претседател.
1 Резултати
Кандидати, Партија, Бр. на гласови, %
Борис Елцин / Александар Руцкој, Демократска партија на Русија, 45,552,041, 57.30
Николај Ришков / Борис Громов, КПСС, 13,359,335, 16.85
Владимир Жириновски / Андреј Завидија, Либерално-демократска партија на Русија, 6,211,007, 7.81
Аман Тулујев / Виктор Вочаров, 5,417,464, 6.85
Алберт Макашов / Алексеј Сергејев, 2,969,511, 2.02
Вадим Бакатин / Рамазан Адулатипов, 2,719,757, 0.75
1,525,410, 1.92
Неважечки гласачки ливчиња, 1,716,757, 2.16
Вкупно, 79,471,282, 100.00
Сарек (национален парк)

Националниот парк Сарек (швед. ''Sareks nationalpark'') е национален парк во општината Јокмок во Лапонија, северна Шведска. Се граничи со националните паркови Стура Шефалет и Падјеланта. Сарек е популарен за пешачење и планинарење, но не е погоден за почетници.
Паркот има приближно кружен облик, со просечен пречник од 50 км. Во Сарек нема означени патеки, нема угостителски капацитети, и има само два моста. Покрај тоа, ова подрачје е едно од најдождливите во земјата, па затоа активностите зависат од временските услови. Низ паркот има повеќе потоци кои се опасни за минување без претходно искуство.
Делтата на реката Рапа се смета за најубавата во Европа, a врвот на планината Хјерфе дава глетка на целата долина прекриена со мраз.
Во паркот има повеќе планини повисоки од 2.000 метри. Од вкупно 13 врва над 2.000 м надморска височина во Шведска, 6 се наоѓаат во Сарек. Тука се вбројува и планината Саректјоко, која е втора по височина во земјата. Понекогаш за дел од паркот се смета и планината Ака (веднаш северно), со што бројот на врвови над 2.000 м станува 8. Околу 200 врва во паркот достигнуваат барем 1.800 м. Планините ретко се искачуваат поради должината на искачувањето.
На 1.800 надморска височина се наоѓа опсерваторијата Порте, изградена во раниот XX век по иницијатива на природонаучникот Аксел Хамберг. Сиот градежен материјал е донесен на плеќи.
Во Сарек има над 100 ледници. Заедно со неколку други паркови во Шведска, Сарек е најстариот национален парк во Европа (1909-1910).
Јестрикланд

Јестрикланд (швед. '''') е историска покраина (''landskap'') на источното крајбрежје на Шведска. Се граничи со покраините Упланд, Вестманланд, Даларна и Хелсингланд, и со Ботнискиот Залив. Јестрикланд е најјужната покраина во крајот Норланд.
1 Управа
Традиционалните покраини во Шведска немаат административна улога, туку постојат само како културно-историски целини. Во случајот на Јестрикланд, покраината го опфаќа јужниот дел на административниот округ Јевлеборг.
2 Географија
Јестрикланд честопати се нарекува „Врата кон Норланд“ бидејќи била минувалиште за оние што оделе во овој северен крај, кој во минатото бил ретко населен, неистражен и покриен со шуми, планини и езера.
Геслото на покраината гласи „Железното Кралство“ (''Järnriket'').
Главните делови на Јестрикланд се состојат од рамничарски предели, кои на југ и исток преоѓаат во плодни земјоделски површини. На север и запад теренот станува ридест, пошумен и непогоден за обработка. Во северозападниот агол се наоѓа највисоката планина во покраината, наречена Лустигкноп (''Lustigknopp'', букв. „смешна качулка“), со висина од 402 м. Планината е тромеѓа кајшто се среќаваат покраините Јестрикланд, Хелсингланд и Даларна.
Покраината нема многу големи водни површини, но изобилува со мали езера, кои вкупно сочинуваат од територијата. Најголемо езеро е Стуршен, со површина од 72 км<sup>2</sup>.
Во Јестрикланд се наоѓа и националниот парк Фернебофјерден.
3 Историја
Сè до XIV-XV век, Јестрикланд бил дел од Упланд. Рударството и железарството се најзначајни гранки уште од V век, особено во Хуфорш и Сандвикен. Овие места и денес произведуваат наменски челик и други послебни метали, и вработуваат околу 6.500 луѓе.
4 Наводи
* „“ - Нордиска семејна книга (1909)
Модест Мусоргски

Модест Петрович Мусоргски ; Карев, ( - Санкт Петербург, ) бил руски композитор.
По чин бил официр, но ја напуштил воената служба за да се приклучи на руската петорка, но неговиот уметнички став и оригиналноста на музичкиот израз, кои се заснова на изворниот руски фолклор, останал независен. Во соло песните ги прикажува ликовите од нарадот и го доловува светот на детските доживувања. Во монументалната историска опера „Борис Годунов“ за носител на дејството е ставен народот. Во своето време не бил признаен, но со својот оригинален уметнички јазик отишол далеко пред своите современици и влијаел на импресионистите и композиторите од словенските земји.
1 Дела на Мусоргски
Опери
* „Ховашчина“
* „Сорочински саем“
* „Борис Годунов“
Клавирски циклус:
* „Слики од изложба“
Симфонсиска песна:
* „Ноќ на пустата планина“
Циклуси:
* „Детска соба“
* „Без сонце“
* „Песни и танцувањето на смртта“
For a time Mussorgsky was able to maintain his creative output: his compositions from 1874 include ''Sunless'', the ''Khovanshchina'' Prelude, and the piano suite ''Pictures at an Exhibition'' (in memory of Hartmann); he also began work on another opera based on Gogol, ''The Fair at Sorochyntsi'' (for which he produced another choral version of ''Night on Bald Mountain'').
Рзав (река)

Рзав е река во Република Српска (Босна и Херцеговина).
Настанува кај селото Вардиште (БиХ), на подрачјето на националниот парк Тара, на границата помеѓу Босна и Херцеговина и Србија, со спојување на реките Бел Рзав и Црн Рзав, по кое кратко тече низ Босна и Херцеговина, каде што потоа во Вишеград се влева во реката Дрина.
Река Рзав тече и покрај Добрун, стар средновековен утврден град, кој бил доста значаен трговски центар на овој најзначаен каравански пат од Средоземјето па сè до централен Балкан. Во втората половина на 14 век бил изграден и манастирот Добрун кој и денес постои. Специфичен е по фреските од 14 век на кои се прикажани српски владетели и членови на ктиторското семејство, а исто така и по значително вредната збирка на икони и црковен мобилијар од кои некои примероци датираат уште од 13 век.
1 Поврзано
* Црн Рзав
* Бел Рзав
* Голем Рзав
* Дрина
* Вишеград
* Перуѓачко езеро
Модрачко Езеро

Модрачкото Езеро е акумулационо езеро кое со најголемиот дел се наоѓа во општината Лукавац. Модрачкото Езеро е долго 12 километри, а широко во просек 700 метри со најголема длабочина од 14 метри. Езеро настанало по вештачки пат така што е направена браната на реката Спреча.
Ова езеро привлекува голем број на туристи, пред сè поради убаво уредените плажи во месната заедница Прокосовиќи. Плажата е уредена на должина од околу 1,500 метри, каде што се наоѓаат и ресторани, хотели и спортски објекти. На езерото се одржуваат и наптревари во риболов, како и низа други културно-спортски манифестации.
Нојекруг

Нојекруг (|Neuekrug) — село и поранешна општина во округот Алтмарк Залцведел, во Саксонија-Анхалт, Германија. Од 1 јануари 2010 е дел од општината Дисдорф. Општината се состои од три села Хеделзен, Редигау и Нојекруг. Раката Залцведел Думе извира близу Нојекруг-Хеделзен.
Залцведел Думе

Залцведел Думе (|Salzwedeler Dumme) — лева, западна притока на реката Јецел (исто и: Јеце) во Саксонија-Анхалт (Германија).
1 Име
Името на реката, ''Dumme'', означува нешто како ''Eichenbach'' или „дабов поток“, бидејќи ''Dumme'' доаѓа од старословенскиот збор, ''dabu'', што значи „даб“. Така, тоа не е поврзано со германскиот збор „dumm“, што значи „глупав“.
2 Тек
Залцведел Думе тече неколку километри јужно од границата со соседната покраина Долна Саксонија во регионот Алтмарк. Извира близу Нојекруг-Хеделзен и поминува низ општината Дере, пред да се влее во Јецел кај Залцведел, откаде доаѓа првиот дел од името.
3 Поврзано
* Вустров Думе
Келн/Бон (регион)

Регионот Келн/Бон (германски: ''Region Köln/Bonn'' или ''Metropolregion Köln/Bonn'') — метрополитенска област во Северна Рајна-Вестфалија, Германија, покривајќи ги градовите Келн, Бон и Леверкузен, како и окрузите Рајнско-бершки, Горнобершки, Рајна-Ерфт и Рајна-Зиг. Регионот покрива површина од 3.839 км² со 3,13 милиони жители (густина на население од 815/км²).
Регионот Келн/Бон е основан од локалните власти на административниот округ Келн во 1992, врз основа за промовирање на заедничките политики во регионалното и урбаното планирање, сообраќај, развој и инвестиции. Најистакнатите кооперации се аеродромот Келн/Бон и Verkehrsverbund Rhein-Sieg (Сообраќаен сојуз Рајна-Зиг). Регионот Келн/Бон се наоѓа во рамките на поголемиот регион Рајна-Рур и претставува баланс на поинтегрираната Рурска област, која исто така се наоѓа во рамките на Рајна-Рур. Од 2008, студиите ги земаат предвид и градовите од регионот Долна Рајна (најпознат е градот Диселдорф) во регионот, со цел да го оформат т.н. ''метрополитенски регион Рајнска област'' (Metropolregion Rheinland).
1 Поголеми урбани зони
Евростат со програмата ''Urban Audit'' го дели регионот Келн/Бон на две Поголеми урбани зони (ПУЗ). Тие две урбани зони не го покриваат Горнобершкиот округ.
Поголема урбана зона, Поголеми градови, Површина, Население
Поголема урбана зона Келн, 1.627 км², 1.873.580
Келн, ''405 км²'', ''996.690''
Бершки Гладбах, ''83 км²'', ''110.217''
Леверкузен, ''79 км²'', ''161.279''
Поголема урбана зона Бон, 1.295 км², 908.503
Бон, ''141 км²'', ''316.416 ''
Регион Келн/Бон, 2.922 км², 2.782.083
2 Поврзано
* Рајна-Рур
* Рур (област)
* Метрополитенски области во Германија
Трезебург

Трезебург (|Treseburg) — село и поранешна општина во округот Харц, во Саксонија-Анхалт, Германија. Од 1 јули 2009 е дел од градот Тале.
1 Географија
Трезебург се наоѓа на устието на потокот Лупбоде со реката Боде во клисурата Боде, југозападно од Тале, на просечна височина од 270 метри.
Под Трезебург (низводно) се наоѓа природен резерват на клисурата Боде, низ кој води патека, долга 10 километри, води до Тале и ''Rosstrappe''. Оваа патека е затворена во текот на зимата поради опасност од карпи. Друга патека води до ридовите на ''Hexentanzplatz''.
2 Историја
Селото поседува две рударски окна за железо и бакар, кои работеле од 15-от до 19-от век. До 1784 година, со сплавови била транспортирана рудата до преработучкиот објект Тале (''Thaler Hütte'').
На 1 јули 2009, претходно независната општина Трезебург била припоена кон округот Тале.
3 Администрација
3.1 Градоначалник
Последниот ''Bürgermeister'' („градоначалник“) на селото Трезебург бил Јерг-Петер Хартман.
3.2 Грб
Блазонирање: „Сребрен, над црвен мост, црвена кула, два пристанишни дупки, помеѓу две тенки дрвја, во основа на пастрмка.“
(''„In Silber ein roter gezinnter Turm mit silbernen Durchbrüchen über eine rote gezinnte Brücke, begleitet von je einer grünen Fichte, unten eine schwarze Forelle."'')
Грбот бил создаден во 1995 од општински хералдичар, Јерг Манч и влегол во сила веднаш потоа. Одобрението на градскиот совет на Магдебург било дадено на 1 април 1997 година.
3.3 Знаме
Знамето на парохијата Трезебург има црвени и сребрени (бели) хоризонтални линии придружени со неговиот грб.
4 Економија
Трезебург е одморалиште со многу кафулиња, ресторани и хостели. Исто така, е почетна и завршна точка на прошетките долж клисурата Боде.
Арендзе

Арендзе (|Arendsee) — мал град во округот Алтмарк Залцведел, во сојузната покраина Саксонија-Анхалт, Германија. Наречен е по истоименото езеро, кое се наоѓа северно од градот.
Прогласен е за воздушна бања во 2002 година.
Јецел

Реката Јецел, која извира во Алтмарк под името Jeetze (Јеце), тече од Саксонија-Анхалт низ Долна Саксонија, во Германија. Од нејзиниот извор во близина на селото Дениц, тече кон север низ Бецендорф, Залцведел, Вустров, Лихов и Даненберг, пред да се влее во Елба во Хицакер. Нејзината вкупна должина е 73 километри.
Лева притока на Елба, Јецел самата има неколку притоки, како што се Залцведел Думе и Вустров Думе. Името е словенско и означува ''јасенов поток''.
Историски, кога нивото на Елба се зголемувало, ја поплавувала Јецел, која течела кон „назад“ и ја поплавувала околината. Денес, системот на канали ги спречува поплавите.
Претседателски избори во Русија (2000)

Претседателските избори во Руската Федерација се одржиле на 20 март 2000 година. Актуелниот премиер и вршител на должноста претседател Владимир Путин, победил на изборите во првиот круг.
Вкупно биле номинирани 33 кандидати за претседател, но од нив на крајот само 12 ги исполниле законските прописи. Еден од нив се повлекол непосредно пред истекот на рокот, па останале 11 кандидати: Владимир Путин, Генадиј Зјуганов, Григориј Јавлински, Амангелди Тулујев, Владимир Жириновски, Константин Титов, Ела Памфилова, Станислав Говорухин, Јуриј Скуратов, Александар Подберјоцкин и Умар Џабраилов.
Одлуката за спроведување на претседателски избори, исто така, во Чеченија се гледало како на контроверзност од страна на многу набљудувачи поради воената кампања и загриженост за безбедноста. Парламентарните избори на 19 декември 1999 година биле бојкотирани во Чеченија.
Арендско Езеро

Арендско Езеро (|Arendsee) — природно езеро во регионот Алтмарк, на северот на Саксонија-Анхалт, Германија. Се наоѓа на 23,3 метри надморска височина и неговата површина е 5,14 км², неговата длабочина е околу 50 метри. Тоа е најголемото и најдлабокото природно езеро во Саксонија-Анхалт. Лежи на врвот на купола од сол. Хидролошки, повеќе или помалку е изолирано со само мали вештачки одливи, поврзувајќи ја реката Елба преку реката Јецел. Водниот капацитет (0,147 млрд. м<sup>3</sup>) се менува само на секои 100 години. Градот Арендзе и селото Шрампе се наоѓаат на неговите брегови.
Бановиќи

Бановиќи е градска населба и седиште на општината Бановиќи во североисточна Босна. Според пописот извршен во 2003 година во Бановиќи живееле 28,918 жители.
1 Демографија
#F28500" Население во општината Бановиќи
#F5DEB3" година на попис, #C2B280" 1991, #C2B280" 1981, #C2B280" 1971
#228B22" Муслимани (по националност), 19,162 (72,06%), 16,440 (68,94%), 14,409 (70,86%)
#FF0000" Срби, 4,514 (16,97%), 4,046 (16,96%), 4,441 (21,84%)
#4169E1" Хрвати, 550 (2,06%), 728 (3,05%), 919 (4,51%)
#C71585" Југословени, 1,928 (7,25%), 2,255 (9,45%), 363 (1,78%)
#CC7722" Други и непознати, 436 (1,63%), 377 (1,58%), 202 (0,99%)
#F5DEB3" вкупно, 26,590, 23,846, 20,334
1.1 Моментална популација
Во 2003 општината броела 28,918 (95%) Боснаци.
Во 2005, 98% од популацијата во општината биле етнички Босанци.
Среден Атлантик

Среден-Атлантик (| Mid-Atlantic States) е регион во САД. Се наоѓа во североисточниот дел на земјата.
Се состои од следните држави:
* Делавер, држава
* Мериленд, држава
* Њу Џерси, држава
* Њујорк, држава
* Пенсилванија, држава
* Дистрикт Колумбија
Апенбург

Апенбург (|Apenburg) — село и поранешна општина во округот Алтмарк Залцведел, во Саксонија-Анхалт, Германија. Од 1 јули 2009 е дел од општината Апенбург-Винтерфелд.
1 Историја
Апенбург станал град во текот на средниот век.
Упланд

Упланд (|Uppland) — историска покраина (''landskap'') на источното крајбрежје на Шведска, севернно од главниот град Стокхолм. Се граничи со покраините Седерманланд, Вестманланд и Јестрикланд како и со езерото Меларен и Балтичкото Море. На малиот ненаселен остров Меркет во Балтикот има крајно мала и чудно обликувана копнена граница со финската автономна покраина Оланд.
1 Управа
Традиционалните покраини во Шведска немаат административна улога, туку постојат само како културно-историски целини. Главниот административен округ (''län'') на покраината е Упсала, кој зазема најголем дел од територијата. Меѓутоа, најголем број од населеннието живее во округот Стокхолм. Мали делчиња од покраината влегуваат во окрузите Вестманланд, Јевлеборг и Седерманланд.
2 Географија
2.1 Населени места
*Ваксхолм
*Еншепинг
*Ерегрунд
*Естхамар
*Јурсхолм
*Лидинге
*Нортелје
*Сигтуна
*Стокхолм
*Солна
*Сундбиберг
*Упсала
2.2 Факти
* Највисоко место:: Упландсбергет (117 м)
* Најголемо езеро: Меларен
* Архипелаг: Руслаген
* Национални паркови: Енгсе, Фернебофјерден
2.3 Население
Упланд има 1.433.020 жители. Жителите се распоредени во следниве окрузи:
Округ, Население
Стокхолм, делумно, 1.101.238
Упсала, делумно, 330.683
Вестманланд, делумно, 1.099
3 Историја
Покраината Упланд за првпат јасно се споменува како таква во 1296, заедно со нејзините тогашни составни делови Фјердхундраланд, Атундаланд, Тиундаланд и Руслаген. Главниот град Стокхолм бил поделен на две покраини. Јужната половина му припаѓа на Седерманланд, а северната во Уплан.
4 Култура
Археолошкото наоѓалиште Бирка и замокот Дротнингхолм се прогласени за светско наследство на УНЕСКО.
Генобауд (4 век)

Генобауд или Генобавд бил крал на Франките на крајот на 4 век.
Тој многупати ги напаѓал Римјаните во римската провинција Германија а посебно во Келн помеѓу 380-390. После 388 не се споменува во историските извори со што се смета дека после таа дата веројатно бил мртов.
1 Историја
- "''Историјата''" на Сулпис Александар. Епизодата се одиграла помеѓу 384 и 388 за време на владеењето на Максим.
[...] ''Во тоа време Франките чии војводи им беа Генобавд, Маркомир и Сунон нападнаа во Германија и кога ја освоија границата, многумина смртници беа масакрирани ; тие ги опустошија најплодните земји и направија паника во Келн. Кога веста стигна во Трир, Нанин и Квентин, водачот на војниците, кому Максим му го доверил својот син кој сè уште бил дете и одбраната против Галите, кренаа војска и се собраа кај Келн. (...) На Римјаните им беше лесно да се пресметаат со нив и многу Франки беа масакрирани во Шарбониер. ''
Роуан Аткинсон

Роуан Себастијан Аткинсон — британски глумец комичар и сценарист. Најпознат е со своите комедии како: (Mr. Bean), (Blackadder), (The Thin Blue Line), (Johnny English) и други. Тој е во списокот на најдобри комичари на Велика Британија.
1 Филмографија
* 1979 - Tајната полицајска топка- разни улоги
* 1983 - Никогаш не вели пак - во улога на Најџел Смол-Фосет
* 1989 - Високиот човек - во улога на Рон Андерсон
* 1990 - Вештерките - во улога на Г. Стрингер
* 1994 - Крлаот Лав - во улога на Зазу
* 1997 - Бин - главна улога - Господинот Бин
* 2001 - Трка со глувци - во улога на Енрико Полини
* 2002 - Скуби Ду - во улога на Емил Мондаваријус
* 2003 - Џони Инглиш - главна улога
* 2003 - Љубов Апсолутно - во улога на Руфус
* 2005 - Задржувајќи ја мама - во улога на Волтер Гудфела
* 2007 - Одморот на Господин Бин - главна улога
* 2011 - Џони Инглиш Прероден - главна улога
Ареал

Ареал (од лат. ''area'' = „подрачје“), распространетост или дистрибуција e природната распространетост на некоја група растенија или животни, т.е. географското подрачје во кое може да се сретне еден вид.
Поимот има различни варијанти, зависно од контекстот:
* понекогаш се прави разлика помеѓу автохтон ареал на еден вид и местата кајшто видот е доведен со човековите активности (намерно или не сакајќи), како и местата каде што е повратен во природата ако бил претходно искоренет.
* кај видовите што живеат во различни подрачја во различни годшни времиња, се користат поимите летен ареал и зимски ареал.
* кај видеовите кои се размножуваат само во извесен дел од нивниот ареал не важат поимите расплоден ареал и нерасплоден ареал.
* кај животните што се постојано во движење, се зборува за природниот ареал, наспроти местата кајшто видот се јавува како скитник.
* честопати се додаваат географски и временски определници: македонски ареал или ареал пред 1930 г.
Постојат барем пет вида на распространетост:
* расеана/произволна ''(произволна распределеност)''* збирна/групирана ''(мнозинството е сконцентрирано во едно подрачје)''* линеарна ''(поставеноста образува линија)''* радијална ''(поставеноста образува облик ' х ')''* правилна/подредена ''(нема никаква произволност, туку видот следат рамномерна шема, како во решетка)''
1 Поврзано
* Живеалиште
* Животна средина
Споменик на Св. Климент и Наум (Скопје)

Св. Климент и Наум претставува монументален бронзен споменик во Скопје. Споменикот бил најавен како дел од т.н. проект Скопје 2014 и бил поставен на 12 јуни 2010 година. На мермерниот постамент од 3,5 метри се поставени двата големи македонски словенски просветители Светите Климент и Наум Охридски, кои се претставени како монаси, а околу самиот постамент поставени се 4 бронсени релјефи, од кои на 3 се прикажани сцени од нивните житија.
Споменикот се наоѓа на Плоштадот Карпошово Востание на левата страна од кејот на Вардар, на влезот на Камениот Мост од страната на Старата Чаршија. Споменикот е изработен во леарницата Фрокаро, во Виченца, Италија и чинел 580.000 евра. Автор на споменикот е Перо Кованцалиев.
1 Галерија
Мистер Бин

Мистер Бин (|Mr. Bean), улога на Роуан Аткинсон — еден од најпознатите ликови во светската комедија. Тој е себичен, анархист, малоумен, кој секојдневните работи ги извршува на необичен и смешен начин. Живее во мала куќа во Хајбури, Лондон и секогаш е облечен исто (со црвена граватa и твид џакето), има тенок глас и според филмот од 1997 „Бин“, тој е чувар во галерија за уметност. Никогаш не може сериозно да сфати некоја работа и не ги познава гледиштата на животот. На почетокот на секоја епизода од истоимената серија филмови во шпицата е пуштена музиката „Ecce homo qui est faba“ (Човекот што е грав) и тогаш Мистер Бин паѓа од небото што претполага дека тој е вонземјанин. Со него се снимени два долгометражни филма: „Бин“ и „Одморот на Мистер Бин“, една телевизиска серија (14 епизоди) и една анимирана телевизиска серија.
Коќуша (водопад)

Коќуша е водопад во Босна и Херцеговина на реката Младе (Требижат) во Велјаци, општина Љубушки, Босна и Херцеговина. Водопадот е висок 5 метри, а широк околу 50 метри. Во близина на водопадот се наоѓаат млинови и печатници, од кои некои работат и денес.
1 Поврзано
* Кравица
Алаговац (езеро)

Алиговац (или Алаговац) е вештачко езеро во Република Српска, во Босна и Херцеговина. Се наоѓа на околу 4 километри северно од Невесиње, во подножјето на планината Вележ. Ова е најголемо езеро во Невесињската долина. Површината на езерото изнесува околу 40 хектари. Градот Невесиње се снабдува со вода од ова езеро. Езерото е богато со рибом, особено шаран, бел амур и толстолобик. Езеро Алиговац редовно го порибува Спортското риболовно друштво „Заломка“ од Невесиње кое и управува со риболовот на ова езеро.
1 Поврзано
* Список на езера во Босна и Херцеговина
Сана (река)

Сана е река во северозападниот дел на Босна и Херцеговина. Притока е на реката Уна, која што тече близу Нови Град. Реката Сана е најдолга од сите девет реки коишто течат низ Сански Мост.
1 Поврзано
*Уна
Џони Инглиш

Johnny English (прочитано: Џони Инглиш; ''превод English: англичанец, англиски'') е филм од 2003 со комичарот Роуан Аткинсон и е пародија на Џејмс Бонд филмовите. Филмот заработи околу 160 000 000$. Режија е Петар Ховит, продуцент е Тим Беван и е дистрибутиран од студио „Универзал“. Вториот дел „Џони Инглиш Прероден“ излезе октомври 2011.
1 Филмот
Откако сите агенти на Британската Тајна Служба МИ7 се убиени само Џони И. останува како единствен жив вработен во тој сектор на БТС. Кралството е во постојан страв и на Инглиш му ја дава работата за да пронајде кој стои зад целата работа. Инглиш малоумен ги остава непријателите да го украдат кралското злато зад својот грб. Послем ова неговата должност е дадена на други. Знаејќи дека французинот Паскал Саваж (Џон Малкович) стои зад злосторствата решава самиот да го открие. Преку глупи и смешни начини да го постигне тоа тој прави исмев од МИ7 организацијата пошто е навредуван и изрбкан од работа кога се откажува од работата. По неколку дена неговиот асистент Бов и агентот Лора Кампбел успеваат да го убедат да се врати во нивната операција. На крајот од филмот тој успева да докаже дека Саваж и е тој што сака да ја убие британската кралица.
Малобавд

Малобавд е франкиски крал од втората половина на 4 век кој честопати војувал против Алеманите во рамки на римската војска.
1 Животопис
Авторите го идентификуваат со истоимениот војник кој, заедно со својот колега а можеби и роднина Маларик, околу 355 застанал во одбрана на Силван, обвинет за предавство. Едниот предложил да оди да го бра Силван додека другиот останал како заложник како гаранција дека двајцата Франки ќе се вратат. Бидејќи Силван наскоро кренал бунт и се прогласил за император, има простор да се мисли дека Римјаните ги убиле неговите двајца бранители ,,, иако Маларик уште еднаш е цитиран во 363 кога царот Јовијан го назначил за ''магистер еквитум'' (началник на коњицата). Бидејќи во историјата за Франките се појавуваат два крала со исто име – Малобавд – се претпоставува дека се поврзани со некаква роднинска врска.
Вториот Малобавд се појавува околу 374 во тек на битката против алеманскиот крал Макријан кој ги опустошил франкиските територии откако во заседа го го убил кралот ,. Во 378, тој се борел против Алеманите во војската на царот Грацијан во тек на Аргентовариската битка, близу Хорбург.. Во тек на битката, тој бил оквалификуван за « крал на Франките »,.
Потоа станал капетан на империјалната гарда на Грацијан околу 380.
2 Наводи
2.1 Првостепени извори
* Ammien Marcellin, ''Histoire de Rome'', livre XXX, chapitre III.
2.2 Второстепени извори
** .
* .
* .
* .
Џохар Дудаев

Џохар Мусаевич Дудаев (роден на — починал на ) — чеченски сепаратист, првиот претседател на самопризнаената Чеченска Република Ичкерија. Во минатото бил генерал-мајор на воздухопловните сили на СССР и единствениот генерал во Советската армија од чеченско потекло.
Роден е на 15 февруари 1944 година во селото Јалхори, Чеченија. Во 1962 година стапил на служба во советската армија. Стигнал до титула генерал-мајор од воздухопловните сили. Учествувал во војната во Авганистан во периодот од 1979 до 1989 година. Во годините 1987-1990 бил командант на дивизијата за стратегиски бомбардери во Естонија.
Во 1990 година Зелимхан Јандарбиев го убедил Дудаев да се врати во Чеченија и да основа национално-револуционерно движење. Во октомври 1991 година со одлука на Врховниот Совет на РСФСР, Чечено-Ингушката република била поделена на дела - Чеченија и Ингушетија. Оваа одлука довела до катализација на националните процеси и многубројни вооружени судири.
На 27 октомври 1991 година бил избран за претседател на Чеченија. Со премолчено одобрение на претседателот започнал прогонот на руското население во републиката. На 1 ноември со својот прв указ ја прогласил независноста на Чеченската Република Ичкерија. На 7 ноември претседателот на Русија Борис Елцин издал декрет за воведување на вонредна состојба во Чеченија. Како одговор на ова Дудаев вовел воена состојба. На 3 март во Рига, Дудаев изјавил дека Чеченија ќе седне на масата за преговори, само во случај доколку Москва ја признае нејзината независност.
На 12 март 1992 година парламентот на Чеченија го прифатил уставот на републиката, со која ја прогласила независноста на Чеченија. Чеченските власти, речиси немале некој поголем организиран отпор и го презеле руското оружје на нивна територија. На 17 април 1993 година Дудаев го распуштил Советот на министри на чеченската република, Парламентот, Уставниот суд и Градското собрание на Грозни и вовел на целата територија на републиката директна претседателска власт и полициски час.
Во декември 1994 година рускиот претседател Борис Елцин го потпишал указ за влегување на руските војници во Чеченија. Од тој момент започнала и потрагата на чеченскиот претседател Дудаев. Против него биле направени три обиди за атентат кои завршиле неуспешно. На 21 април 1996 година во текот на војната во Чеченија, откако претходно и темелно ја разработиле операцијата, руските тајни служби лоцирање сигнал од сателитски телефон на Дудаев во регионот на селото Гехи-Чу, на 30 километри од Грозни. Претходно биле подигнати 2 бомбардери Су-24. Дудаев бил разнесен со наведуван проектил во 1996 година. Авионот го насочил проектилот кон сигналот од мобилниот телефон на Дудаев, додека тој договорал примирје со руски офицери
Џејмс Џул

Џејмс Прескот Џул (англиски: ''James Prescott Joule''; Салфорд - Сејл, ) бил англиски физичар и пивар.
Како син на богат пивар, неговото семејство го испрати (заедно со неговиот брат) да го подучува Џон Далтон. По зарвшувањето, како раководител во пиварата на својот татко (која ја водел скоро целиот живот) размислувал за замена на парни машини со тогашниот нов изум, електричен мотор.
Неговата научна работа се заснова на проучувањето на топлината, и нејзината врска со електрицитетот и механиката. Во статијата која 1841. ја испратил во Кралското Друштво покажал дека проводник низ кој поминува електрична струја произведува топлина во количина која е пропорционална на отпорот на проводникот и квадратот на стујата која минува низ него. Овој феномен е познат како Џулов закон.
Преку експериментите покажал дека топлината и работата можат да се претвораат од едно во друго, чувајќи ја нивната кумулативна вредност. Имено, во механиката хидрауличните машини поради триењето дел од работата ја претвораат во топлина, а топлотните машини работата се добива преку величина еквивалентна на топлината. Овој Џулов принцип е познат како механички еквивалент на топлината, во која тој практично го покажал законот за одржување на термодинамичките системи. Овие негови резултати придонеле за дефинирање на првиот принцип на термодинамиката.
Со Лордот Келвин ја развил температурната скала.
Во негова чест денешна SI-единица за работа и енергија го носи името џул (симбол Ј, Џ).
Месечева единица

Во астрономијата, месечева единица (месечево растојание LD, месечево растојание) е единица мерка за просечното растојание меѓу Земјата и Месечината и изнесува 384.400 километри. Моменталното растојание зависи од положбата на Месечината во својата орбита (месечев перигеј: 363.104 км; месечев апогеј: 405.696 км).
Во просек, сончевата светлина одбиена од Месечината, пристига до Земјата за 1.25 секунди. Точната оддалеченост на Месечината се мери со помош на времето кое е потребно светлината емитирана од LIDAR станица на Земјата, да се одбие од ретрорефлекторите поставени на Месечината и да пристигне назад. Со оваа метода е утврдено дека Месечината спирално се оддалечува од Земјата за 3.8 сантиметри секоја година.
Месечевата единица се користи за изразување на (астероиди, комети, вселенски летала) кои се наоѓаат меѓу Земјата и орбитата на Месечината.
Баркау (река)

Баркау или Береџо (унгарски: ''Berettyó'', |Barcău), е река која извира во Бихор, Романија. Се влева во реката Кереш-Шебеш во Унгарија.
1 Градови
*Маргита во Романија
*Беретџоујфалу во Унгарија
2 Поврзано
* Список на реки во Унгарија